
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1589 

-- ' " ΙΟΑυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύστημα Διαχείρισης, Παρακολούθησης, Αξιολόγη¬ 
σης και Ελέγχου Προγραμμάτων Συνεχιζόμενης Ε¬ 
παγγελματικής Κατάρτισης του ΟΑΕΔ και διαδικα¬ 
σία υλοποίησης, όροι και προϋποθέσεις ανάθεσης 
και συνεργασίας εκπαιδευτικών προγραμμάτων 

ΣΕΚ μετοΝ. 2639/98... 

Παράταση προσαρμογής στις διατάξεις του Π.Δ. 

222/97 ΦΕΚ 169/97 τ.Α'... 

Σύσταση αμιγούς δημοτικής επιχείρησης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΨΥΧΗΣ & Α¬ 
ΘΛΗΤΙΣΜΟΥ ΠΕΥΚΗΣ (ΔΕΑΚΑΠ)». 


ΑΠΟΦΑΣΕΙ Σ 

Αριθ. 112437 , 

Σύστημα Διαχείρισης, Παρακολούθησης, Αξιολόγησης 
και Ελέγχου Προγραμμάτων Συνεχιζόμενης Επαγγελ¬ 
ματικής Κατάρτισης του ΟΑΕΔ και διαδικασία υλοποί- 
ησης, όροι κοι προϋποθέσεις ανάθεσης και σύνεργα- 
σίας εκπαιδευτικών προγραμμάτων ΣΕΚ με το Ν. 
2639/98. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και 
Διοικήσεως του ΟΑΕΔ», (ΦΕΚ 112/Α/14.6.69). 

2. Τις διατάξεις του Β.Δ. 405/71 «περί Οργανώσεως, Συ- 
γκροτήσεως και Λειτουργίας των Υπηρεσιών του ΟΑΕΔ» 

(ΦΕΚ 123/Α/21). , 

3 Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», (ΦΕΚ 163/Α/16.6.89) και του Ν.Δ. 372/95 
«μεταφορά της Γενικής Γραμματείας Κοινωνικών Ασφαλί¬ 
σεων από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας», (ΦΕΚ 201/Α/ 
14 9 95). 

4. Τις διατάξεις του Ν. 709/1977 «περί καθιερώσεως κι¬ 
νήτρων Επαγγελμαπκής Κατάρτισης Εργατικού Δυναμι¬ 
κού και ρυθμίσεως συναφών θεμάτων» (ΦΕΚ 282/Α/77). 


5. Τις διατάξεις του Ν. 1836/1989 «προώθηση της Απα¬ 
σχόλησης και της Επαγγελματικής Κατάρτισης» (ΦΕΚ 
79/Α/14.3.89). 

6. Τις διατάξεις του Ν. 2224/94 («Ρύθμιση θεμάτων ερ¬ 
γασίας, συνδικαλιστικών δικαιωμάτων, υγιεινής και α¬ 
σφάλειας των εργαζομένων και οργάνωσης Υπουργείου 
Εργασίας και των εποπτευομένων από αυτό, νομικών 
προσώπων και άλλες διατάξεις») (ΦΕΚ 112/Α/6.7.94). 

7. Τις διατάξεις του Ν. 2434/1996 «Μέτρα πολιτικής για 
την απασχόληση και την επαγγελματική εκπαίδευση και 
κατάρτιση και άλλες διατάξεις» (ΦΕΚ 188/Α/20.8.96). 

8. Τις διατάξεις του άρθρου 20 του Ν. 2639/98 «Ρύθμιση 
εργασιακών σχέσεων, Σύσταση Σώματος Επιθεώρησης 
Εργασίας και άλλες διατάξεις» (ΦΕΚ 205/Α/2.9.98). 

9. Τις διατάξεις του άρθρου 13 του Ν. 2150/94 (ΦΕΚ 
98/4), Εθνικό Ινστιτούτο Εργασίας και άλλες διατάξεις. 

10. Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων» (ΦΕΚ 11/Α/24.1.72). 

11. Την με αριθμ. 107454/2.6.98 απόφαση του Υπουρ¬ 
γού Εργασίας και Κοινωνικών Ασφαλίσεων για το Σύστη¬ 
μα Διαχείρισης, Παρακολούθησης, Αξιολόγησης και Ε¬ 
λέγχου, Ενεργειών Συνεχιζόμενης Επαγγελματικής Κα¬ 
τάρτισης. (ΦΕΚ 560/Β). 

12. Τις διατάξεις των άρθρων 17 και 18 του Ν. 2458/97 
(ΦΕΚ 15/Α/14.2.97) «Ρύθμιση θεμάτων εποπτευόμενων 
οργανισμών του Υπ. Εργασίας και άλλες διατάξεις». 

13. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20.7.1993. 

14. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20.7.93. 

15. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το Ευ¬ 
ρωπαϊκό Κοινωνικό Ταμείο». 

16. Την απόφαση της Επιτροπής της Ε.Ε. με αριθμ. Ο 
(94) 1421 της 29.7.1994, σχετικά με την έγκριση του Επι¬ 
χειρησιακού Προγράμματος «Συνεχιζόμενη Κατάρτιση 
και Προώθηση της Απασχόλησης», που εντάσσεται στο 
Κ.Π.Σ. 1994-1999. 

17. Την υπ’ αριθμό 2007892/461/1998 κοινή απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρώ- 

παϊκής Ένωσης στα πλαίσια της υλοποίησης κοινοτικών 
πολιτικών». 

18. Την υπ’ αριθμ. 111232/12.12.1997 απόφαση του Υ¬ 
πουργού Εργασίας και Κοινωνικών Ασφαλίσεων που ορί¬ 
ζει «Κριτήρια Πιστοποίησης Δομών Συνεχιζόμενης Κα¬ 
τάρτισης». 

19. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης και ελέγχου των 
χρηματοδοτούμενων από το ΕΚΤ ενεργειών άτυπης συ¬ 
νεχιζόμενης επαγγελματικής κατάρτισης. 

20. Την ανάγκη καθορισμού των όρων, δικαιολογητι- 
κών. παραστατικών στοιχείων και λοιπών υποχρεώσεων 
που πρέπει να τηρούνται από φορείς υλοποίησης προ¬ 
γραμμάτων. 

21. Το Υποπρόγραμμα II και III του Ε.Π. «Συνεχιζόμενη 
Κατάρτιση και Προώθηση της Απασχόλησης». 

22. Τη σχετική πρόταση του Δ.Σ. του ΟΑΕΔ (απόφαση 
1467,22.6.99, έγγραφο Β 113192/28.6.99). 

23. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Περιγραφή Δράσεων 

Ο Οργανισμός Απασχόλησης Εργατικού Δυναμικού κύ¬ 
ριος φορέας ΕπαγΎελματικής Κατάρτισης υλοποιεί προ¬ 
γράμματα Συνεχιζόμενης Επαγγελματικής Κατάρτισης 
(ΣΕΚ) σε ανέργους, απασχολουμένους και αυτοαπασχο¬ 
λούμενους. Επίσης αναλαμβάνει την υλοποίηση προ¬ 
γραμμάτων ΣΕΚ που οι καταρτιζόμενοι είναι πολίτες των 
χωρών της Ευρωπαϊκής Ένωσης ή τρίτων χωρών στα 
πλαίσια αντίστοιχων πρωτοκόλλων συνεργασίας ή διμε¬ 
ρών συμφωνιών. Οι δράσεις αυτές υλοποιούνται στα 
πλαίσια των προγραμμάτων της Ε.Ε., των προγραμμάτων 
Συνεχιζόμενης Κατάρτισης ΟΑΕΔ, στα πλαίσια Εθνικών 
Προγραμμάτων ή Εθνικών Συνεργασιών. 

Οι πόροι υλοποίησης αυτών των προγραμμάτων μπο¬ 
ρούν να προέρχονται από την Ε. Ε., από εθνικές πηγές ή α¬ 
πό τον προϋπολογισμό του ΟΑΕΔ. Ειδικότερα στις περι¬ 
πτώσεις συγχρηματοδότησης προγραμμάτων από Ε.Ε. ο 
ΟΑΕΔ αναλαμβάνει την υποχρέωση υποβολής αιτήσεων 
συνδρομής τριμηνιαίων δελτίων αιτήσεων παροχής στοι¬ 
χείων σύμφωνα με τις κείμενες Κοινοτικές διατάξεις. 

Στις περιπτώσεις συγχρηματοδότησης των προγραμ¬ 
μάτων η συμμετοχή των φορέων καθορίζεται από το αντί¬ 
στοιχο νομικό πλαίσιο κάθε ενέργειας. 

Άρθρο 2 

Υλοποίηση Προγραμμάτων 

1. Προγράμματα Συνεχιζόμενης Επαγγελματικής Κα¬ 
τάρτισης (ΣΕΚ) ανέργων μπορούν να υλοποιούνται: 

Α. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό και πρακτικό μέρος. 

Β. Στα Κέντρα Επαγγελματικής Κατάρτισης του ΟΑΕΔ 
το θεωρητικό μέρος και το πρακτικό μέρος σε επιχειρή¬ 
σεις του Δημοσίου συμπεριλαμβανομένων των επιχειρή¬ 
σεων και Οργανισμών τοπικής αυτοδιοίκησης, σε επιχει¬ 
ρήσεις του ευρύτερου δημόσιου τομέα, σε ΝΠΙΔ, σε ιδιω¬ 
τικές επιχειρήσεις της ημεδαπής ή αλλοδαπής. 

2. Προγράμματα ΣΕΚ εργαζομένων και αυτοαπασχο¬ 
λούμενων μπορούν να υλοποιούνται: 


Α. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό και πρακτικό μέρος 
Β. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό μέρος και το πρακτικό μέρος σε ιδιω¬ 
τικές επιχειρήσεις. 

3. Ο ΟΑΕΔ μπορεί να αναθέτει στους φορείς της παρα¬ 
γράφου 1 του άρθρου 20 του Ν. 2639/98 για την υλοποίη¬ 
ση στο θεωρητικό ή στο πρακτικό μέρος ή στο σύνολο του 
προγράμματος ΣΕΚ ανέργων. Σε περίπτωση ανάθεσης 
των προγραμμάτων, που συγχρηματοδοτούνται από το ε¬ 
πιχειρησιακό πρόγραμμα της Συνεχιζόμενης Επαγγελμα¬ 
τικής Κατάρτισης, το θεωρητικό μέρος μπορεί να ανατε¬ 
θεί, μόνο σε πιστοποιημένους φορείς. 

4. Ο ΟΑΕΔ μπορεί να συνεργάζεται με φορείς της πα¬ 
ραγράφου 2 του άρθρου 20 του Ν. 2639/98 για την υλο¬ 
ποίηση στο θεωρητικό ή στο πρακτικό μέρος ή στο σύνο¬ 
λο του προγράμματος ΣΕΚ απασχολουμένων και αυτοα¬ 
πασχολούμενων. 

5. Ο ΟΑΕΔ μπορεί να συνεργάζεται με αναγνωρισμένα 
εκπαιδευτικά ή ερευνητικά ιδρύματα και ινστιτούτα του ι¬ 
διωτικού και δημόσιου φορέα, με ανάλογα ιδρύματα και 
ινστιτούτα των κρατών μελών της Ευρωπαϊκής Ένωσης ή 
τρίτων χωρών για την υλοποίηση προγραμμάτων επαγ¬ 
γελματικής κατάρτισης. 

6. Για την υλοποίηση προγραμμάτων ΣΕΚ ανέργων ερ¬ 
γαζομένων και αυτοαπασχολούμενων επιτρέπεται η ενοι- 
κίαση μη πιστοποιουμένων δομών κατάρτισης σε νησιω¬ 
τικές περιοχές και σε νομούς που δεν υφίστανται Πιστο¬ 
ποιημένες Δομές. Οι χρησιμοποιούμενοι χώροι θα πρέπει 
να πληρούν τις προϋποθέσεις που αναφέρονται στην πα¬ 
ράγραφο 6 του άρθρου 4 της με αριθμ. 107454/2.6.98 α¬ 
πόφασης του Υπουργού Εργασίας και Κοινωνικών Υπη¬ 
ρεσιών, η στην εκάστοτε ισχύουσα αντίστοιχη υπουργική 
απόφαση η οποία ορίζει το σύστημα Διαχείρισης της Συ¬ 
νεχιζόμενης Επαγγελματικής Κατάρτισης. 

Άρθρο 3 

Περιεχόμενο Προγραμμάτων 

Κάθε πρόγραμμα ΣΕΚ μπορεί να περιλαμβάνει: 

Α. Μέτρα για τη στήριξη του προγράμματος και διερεύ- 
νηση των αναγκών της ομάδας στόχου. 

Β. Στάδιο προκατάρτισης 

Γ. Στάδιο κατάρτισης το οποίο περιλαμβάνει: 

Θεωρητικό μέρος 
Εργαστηριακό μέρος 
Πρακτικό μέρος 

Άρθρο 4 

Α. Εκπαιδευτικοί Όροι ΣΕΚ ανέργων 

Α1. Ως ελάχιστη διάρκεια ενός προγράμματος ορίζο¬ 
νται οι 40 διδακτικές ώρες και ως ανώτατο όριο 1.200 δι¬ 
δακτικές ώρες. Σε ειδικές περιπτώσεις με απόφαση Δ.Σ. 
Ο.Α.Ε.Δ. το ανώτατο όριο μπορεί να ανέλθει σε 1.400 δι¬ 
δακτικές ώρες. 

Α2. Το θεωρητικό μέρος πρέπει να συναρτάται με το εκ¬ 
παιδευτικό αντικείμενο και αποτελεί κατ’ ελάχιστο το 30% 
και κατά μέγιστο το 70% του συνόλου των ωρώντου προ¬ 
γράμματος. Από το θεωρητικό μέρος τουλάχιστον δέκα 
(10) ώρες πρέπει να έχουν ως αντικείμενο την κατάρτιση 
σε μεθόδους και τεχνικές αναζήτησης και εξερεύνησης 
εργασίας. Σε ειδικές περιπτώσεις με απόφαση Δ.Σ. ΟΑΕΔ 
το θεωρητικό μέρος μπορεί να αποτελεί μικρότερο του 
30% του συνόλου των ωρών του προγράμματος. 

Α3. Ο αριθμός των καταρτιζόμενων ανά τμήμα και ειδι¬ 
κότητα πρέπει να είναι τουλάχιστον 5 και δεν πρέπει να υ¬ 
περβαίνει τα 25 άτομα. 

Α4. Κατά τη διάρκεια της πρακτικής άσκησης είναι υπο¬ 
χρεωτική η παρουσία εκπαιδευτή. 

Α5. Κάθε καταρτιζόμενος δεν είναι δυνατό να συμμετέ¬ 
χει σε περισσότερα από δύο προγράμματα κατά το ίδιο έ¬ 
τος. Για το στοιχείο αυτό κάθε καταρτιζόμενος υπογρά¬ 
φει υπεύθυνη δήλωση του Ν. 1599/86. 

Α6. Η κατάρτιση μπορεί να πραγματοποιείται τις εργά¬ 
σιμες ημέρες και κατ’ εξαίρεση τα Σαββατοκύριακα μέχρι 
το 40% των συνολικών ωρών του προγράμματος. Η συνο¬ 
λική διάρκεια της κατάρτισης κατά το θεωρητικό και πρα¬ 
κτικό μέρος δεν μπορεί να ξεπερνά τις 8 ώρες την ήμερα, 
το δε θεωρητικό μέρος τις 6 ώρες την ημέρα. 

Α7. Η εκπαιδευτική ώρα ορίζεται σε 45 λεπτά με 15 λε¬ 
πτά υποχρεωτικό διάλειμμα για το θεωρητικό μέρος. Για 
το πρακτικό και εργαστηριακό μέρος ορίζεται 15 λεπτά 
διάλειμμα ανά δίωρο. 

Α8. Για κάθε ενέργεια κατάρτισης και ανά ειδικότητα εί¬ 
ναι υποχρεωτική η παροχή σημειώσεων και του απαιτού- 
μενου εκπαιδευτικού υλικού. 

Α9. Επιτρέπεται η απουσία των καταρτιζόμενων σε πο¬ 
σοστό 10% της συνολικής διάρκειας του προγράμματος. 
Το καταβαλλόμενο εκπαιδευτικό επίδομα πρέπει να αντι¬ 
στοιχεί στις ώρες παρακολούθησης του προγράμματος. 
Καταρτιζόμενοι που έχουν πραγματοποιήσει απουσίες ά¬ 
νω του 10% του συνολικού αριθμού των ωρών του προ¬ 
γράμματος, διαγράφονται από το πρόγραμμα και τους 
χορηγείται βεβαίωση για τις ώρες που έχουν παρακολου - 
θήσει. Ειδικότερα υπό του Ευρωπαϊκού Κοινωνικού Τα¬ 
μείου δεν συγχρηματοδοτούνται εκπαιδευτικά επιδόμα¬ 
τα, εφόσον οι απουσίες των καταρτιζόμενων υπερβαί¬ 
νουν το 10% των συνολικών ωρών του προγράμματος. 

Α10. Οι καταρτιζόμενοι υποβάλλονται σε αξιολόγηση 
τόσο κατά τη διάρκεια υλοποίησης του προγράμματος ό¬ 
σο και μετά την ολοκλήρωση αυτού. Μετά την επιτυχή α¬ 
ξιολόγηση δίδεται σε κάθε καταρτιζόμενο πιστοποιητικό 
σπουδών. 

Α11. Οι καταρτιζόμενοι με την λήξη του προγράμματος 
συμπληρώνουν έντυπο αξιολόγησης του προγράμματος 
κατάρτισης που συμμετείχαν. 

Α12. Η ημερήσια κατάρτιση ολοκληρώνεται το αργότε¬ 
ρο μέχρι την 21η ώρα. 

Α13. Το στάδιο της προκατάρτισης αποτελεί μέρος του 
Εκπαιδευτικού Προγράμματος και υλοποιείται σύμφωνα 
με τους όρους του κυρίως Εκπαιδευτικού Προγράμματος. 

Α14. Τα μέτρα για τη στήριξη το προγράμματος και τη 
διερεύνηση των αναγκών της ομάδας στοχου περιλαμβά¬ 
νουν ενέργειες: 

• Επαγγελματικού Προσανατολισμού 

• Εκπόνηση εξειδικευμένων εκπαιδευτικών πακέτων 

• Διερεύνηση της αγοράς εργασίας για την τοποθέτη¬ 
ση των εκπαιδευομένων 

Β. Εκπαιδευτικοί όροι ΣΕΚ Απασχολούμενων και Αυτο¬ 
απασχολούμενων 

Β1. Το κατώτερο όριο κατάρτισης, ορίζεται σε 40 ώρες 
και το ανώτερο σε 200 ώρες. Το θεωρητικό μέρος θα πρέ¬ 
πει να καλύπτει κατ' ελάχιστο 50% των συνολικών ωρών 
του προγράμματος. 

Β2. Ο αριθμός των καταρτιζομένων ανά τμήμα και ειδι¬ 
κότητα, πρέπει να είναι τουλάχιστον 5 καταρτιζόμενοι και 
όχι περισσότεροι από 25. 


Β3. Οι ίδιοι εκπαιδευόμενοι, δεν μπορούν να συμμετέ¬ 
χουν την ίδια χρονική περίοδο, σε περισσότερα από ένα 
προγράμματα. Δεν μπορεί κανείς εκπαιδευόμενος, να κα¬ 
ταρτίζεται σε περισσότερες από μια ειδικότητες στο ίδιο 
έτος. 

Β4. Κατά την διάρκεια της πρακτικής άσκησης, είναι α¬ 
παραίτητη η παρουσία εκπαιδευτή. 

Β5. Η κατάρτιση μπορεί να πραγματοποιείται τις εργά¬ 
σιμες μέρες και κατ’ εξαίρεση τα Σαββατοκύριακα μέχρι 
το 40% των συνολικών (ορώντου προγράμματος, Η συνο¬ 
λική διάρκεια της κατάρτισης, δεν μπορεί να ξεπερνά τις 
8 ώρες την ημέρα. 

Β6. Η υλοποίηση των προγραμμάτων για κάθε άλλο θέ¬ 
μα, ακολουθεί τον κανονισμό λειτουργίας ΣΕΚ. 

Άρθρο 5 

Οι επιλέξιμες δαπάνες των προγραμμάτων της Συνεχι¬ 
ζόμενης Επαγγελματικής Κατάρτισης αφορούν: 

• Δαπάνες εκπαιδευτών 

• Δαπάνες εκπαιδευομένων 

• Άμεσες δαπάνες υλοποίησης 

• Έμμεσες δαπάνες υλοποίησης 

1. Δαπάνες εκπαιδευτών. 

1.1. Οι αμοιβές των εκπαιδευτών, οι οποίες είναι ανάλο¬ 
γες με τα τυπικά προσόντα καθορίζονται με κοινή υπουρ¬ 
γική απόφαση των Υπουργών Εργασίας και Κοινωνικών Α¬ 
σφαλίσεων και Οικονομικών σύμφωνα με το άρθρο 3 του 
Ν. 2335/95. 

1.2. Στις αμοιβές των εκπαιδευτών, όπως αυτές ορίζο¬ 
νται απότηνπαρ. 1.1., συμπεριλαμβάνονται οι ασφαλιστι¬ 
κές εισφορές τους σύμφωνα με την ισχύουσα νομοθεσία. 
Οι εργοδοτικές εισφορές των παραπάνω αμοιβών είναι ε¬ 
πιλέξιμη δαπάνη. 

1.3. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. Σχετικά με τα έξοδα με¬ 
τακίνησης όταν μεν αυτή πραγματοποιείται με τα μέσα 
μαζικής μεταφοράς θα καταβάλλεται το αντίτιμο του εισι¬ 
τηρίου, όταν δε γίνεται με χρήση IX αυτοκινήτου θα κατα¬ 
βάλλεται η χιλιομετρική αποζημίωση που ισχύει στο Δη¬ 
μόσιο, υπό την προϋπόθεση ότι από επίσημα στοιχεία θα 
προκύπτει η ανάγκη πραγματοποίησής της για την υλο¬ 
ποίηση της συγκεκριμένης ενέργειας. 

1.4. Δαπάνες για την επιμόρφωση των εκπαιδευτών, 
στις νέες τεχνολογίες που είναι επιλέξιμη δαπάνη όταν 
τεκμηριώνεται με απόφαση του Δ.Σ. του ΟΑΕΔ. 

2. Δαπάνες εκπαιδευόμενων. 

2.1. Εκπαιδευτικά επιδόματα ανέργων. 

2.1.1. Οι άνεργοι με ή χωρίς δικαίωμα τακτικού επιδό¬ 
ματος ανεργίας δικαιούνται εκπαιδευτικού επιδόματος, 
του ύώος του οποίου καθορίζεται με απόφαση του Δ.Σ. 
του ΟΑΕΔ. Ειδικά για τους επιδοτούμενους άνεργους γί¬ 
νεται αναστολή του επιδόματος ανεργίας για οσο χρονο 
διαρκεί η κατάρτισή τους. Το χρονικό διάστημα που διαρ- 
κεί η κατάρτιση συνυπολογίζεται στο χρόνο επιδότησης 
της ανεργίας τους. Ο επιδοτούμενος άνεργος προκειμέ- 
νου να συμμετάσχει στο πρόγραμμα θα πρέπει να προ¬ 
σκομίσει στην εκπαιδευτική μονάδα του ΟΑΕΔ, πριν την έ¬ 
ναρξη του προγράμματος κατάρτισης, έγγραφο αναστο- 
λήε της επιδότησης του από του ΟΑΕΔ. 

2.1.2. Οι καταρτιζόμενοι ασφαλίζονται υποχρεωτικά 
στο !ΚΑ σύμφωνα με την ισχύουσα νομοθεσία για τις κα¬ 
λύψεις που προβλέπονται από αυτή. 

2.1.3. Το εκπαιδευτικό επίδομα σε όλες τις περιπτώσεις, 

αποτελεί εισόδημα και υπόκειται σε φόρο εισοδήματος 
και τέλος χαρτοσήμου. 

2.1.4. Η πληρωμή των εκπαιδευτικών επιδομάτων γίνε¬ 
ται από τις σχολικές μονάδες του ΟΑΕΔ κάθε μήνα. Πο¬ 
σοστό 20% του επιδόματος παρακρατείται από τον Ορ¬ 
γανισμό και αποδίδεται μετά την λήξη της κατάρτισης σε 
όσους από τους καταρτιζόμενους είναι δικαιούχοι ( άρ¬ 
θρο 4 παρ.ΑΘ). 

2.2. Δαπάνες που αφορούν έξοδα ταξιδιού, διαμονής 
και διατροφής των καταρτιζομένων στα προγράμματα α¬ 
νέργων. 

2.2.1. Σε περίπτωση που οι καταρτιζόμενοι καλούνται να 
καταρτισθούν σε ΚΕΤΕΚτο οποίο βρίσκεται εκτός των ο¬ 
ρίων του Δήμου του τόπου διαμονής τους και εφόσον δεν 
υπάρχει ΚΕΤΕΚ στο τόπο κατοικίας για την ειδικότητα που 
επιλέχθηκαν, αυτοί θα αποζημιώνονται με ποσό ίσο με την 
αξία εισιτηρίων. 

2.2.2. Με απόφαση του Δ.Σ. του ΟΑΕΔ δύναται θα κα¬ 
θορίζονται τα έξοδα διατροφής και διαμονής των καταρ- 
τιζομένων, στην περίπτωση που το ΚΕΤΕΚ που καλούνται 
να καταρτισθούν βρίσκεται εκτός των ορίων του Δήμου 
του τόπου διαμονής τους. 

2.2.3. Ομαδικές μετακινήσεις των καταρτιζομένων που 
εξυπηρετούν τους εκπαιδευτικούς σκοπούς (επισκέψεις 
σε επιχειρήσεις, εκπαιδευτικά ταξίδια, υλοποίηση πρακτι¬ 
κής άσκησης εκτός ΚΕΤΕΚ κ.λπ.), ημεδαπής ή αλλοδα¬ 
πής. 

3. Εκπαιδευτικά επιδόματα απασχολούμενων και αυτο- 
απασχολο ύ με νω ν. 

3.1. Δαπάνες καταρτιζομένων. 

3.1.1. Οι καταρτιζόμενοι λαμβάνουν εκπαιδευτικό επί¬ 
δομα ,το ύψος του οποίου καθορίζεται με απόφαση του 
Δ.Σ. του ΟΑΕΔ και το οποίο καταβάλλεται στο τέλος του 
προγράμματος και μόνο σε όσους παρακολούθησαν και 
ολοκλήρωσαν το πρόγραμμα 

3.1.2. Οι καταρτιζόμενοι ασφαλίζονται στο ΙΚΑ μόνο για 
ατύχημα. 

3.1.3. Οι καταρτιζόμενοι καταβάλλουν στον ΟΑΕΔ, μέ¬ 
σω των επαγγελματικών φορέων τους, το ποσοστό τις ι¬ 
δίας συμμετοχής, που ανέρχεται στο 30% του αρχικού 
προϋπολογιζόμενου κόστους του προγράμματος. 

4. Εκπαιδευτές στα προγράμματα απασχολούμενων 
και αυτοαπασχολούμενων. 

4.1. Η επιλογή των εκπαιδευτών γίνεται από τριμελή ε¬ 
πιτροπή η οποία ορίζεται με απόφαση του Διοικητή του Ο¬ 
ΑΕΔ και αποτελείται από τον Δ/ντη Σπουδών του ΚΕΚ που 
υλοποιείται η κατάρτιση, Εκπρόσωπο της Δ/νσης Α3 και 
Εκπρόσωπο του αντίστοιχου φορέα. 

Η επιτροπή λαμβάνει υπόψη τα εξής κριτήρια: 

Α) Επαγγελματική εμπειρία στο συγκεκριμένο θεματικό 
πεδίο: 50% τα τελευταία 5 χρόνια και 10% τα προηγούμε¬ 
να έτη. 

Β) Μεταπτυχιακός τίτλος 20% 

Γ) Ειδικά προσόντα (εξειδικεύσεις, εκπ/κή εμπειρία στο 
συγκεκριμένο θεματικό πεδίο, κ.λπ.) 20%. 

4.2. Τα παραπάνω εξειδικεύονται και συγκεκριμενοποι¬ 
ούνται βάσει απόφασης του Δ.Σ. του ΟΑΕΔ. 

5. Άμεσες δαπάνες υλοποίησης προγραμμάτων ΣΕΚ 
που υλοποιούνται στα ΚΕΚ ΟΑΕΔ. 

α. Διδακτικό υλικό, βιβλία, γραφική ύλη, σημειώσεις, 
συγγραφή σημειώσεων και οι απαραίτητες γι' αυτά φω¬ 
τοτυπίες, εκτυπώσεις και δακτυλογραφήσεις καθώς και 
τα αναλώσιμα υλικά εκπαίδευσης. 


β. Η ενοικίαση του εξοπλισμού που είναι απαραίτητος 
για τη κατάρτιση, είναι επιλέξιμη δαπάνη, εφόσον το συ¬ 
νολικό μίσθωμα δεν υπερβαίνει το 30% της αγοραστικής 
αξίας του εξοπλισμού αυτού και είναι προσαρμοσμένο 
στις ισχύουσες τιμές της αγοράς. 

γ. Οι δαπάνες μεταφοράς, εγκατάστασης και ασφάλι¬ 
σης του εξοπλισμού που είναι απαραίτητες για την κα¬ 
τάρτιση. 

δ. Τα απαραίτητα αναλώσιμα είδη υγιεινής και ασφάλει¬ 
ας και αναλώσιμες πρώτες ύλες για την πρακτική άσκηση. 

ε. Η αμοιβή της επιχείρησης στις περιπτώσεις όπου η 
πρακτική άσκηση διεξάγεται στις εγκαταστάσεις της υ¬ 
πολογίζεται από τη σχέση: 

μέχρι 600 δρχ./ώρα χ ώρες πρακτικής άσκησης χ κα¬ 
ταρτιζόμενα άτομα σε πρακτική άσκηση 
στ. Η απόσβεση παγίων εγκαταστάσεων σύμφωνα με 
την ισχύουσα Εθνική νομοθεσία, εκτός αυτών που έχουν 
συγχρηματοδοτηθεί από Διαρθρωτικά Ταμεία της Ε.Ε. 

ζ. Οι δαπάνες συντήρησης των χώρων και τα υλικά κα¬ 
θαριότητας. 

η. Δαπάνες ενοικίασης αιθουσών ή εργαστηρίων σύμ¬ 
φωνα με τους όρους του άρθρου 2 της παρούσας υπουρ¬ 
γικής απόφασης. 

6. Έμμεσες δαπάνες υλοποίησης προγραμμάτων ΣΕΚ 
που υλοποιούνται στα ΚΕΚ ΟΑΕΔ. 

α. Αμοιβές προσωπικού για την υλοποίηση των μέτρων 
στήριξης του προγράμματος και διερεύνηση των ανα¬ 
γκών της ομάδος στόχου το ύψος των οποίων καθορίζε¬ 
ται με απόφαση του Δ.Σ. του ΟΑΕΔ. 

β. Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (εργοδο- 
τικές εισφορές, αποδοχές άδειας και επιδόματα άδειας 
και εορτών). 

γ. Δαπάνες μετακίνησης του ως άνω προσωπικού, 
δ. Δαπάνες προετοιμασίας του προγράμματος το ύψος 
των οποίων καθορίζεται με απόφαση του Δ.Σ. του ΟΑΕΔ. 

ε. Δαπάνες ημερίδας, δημοσιότητας και δημοσιοποίη¬ 
σης των προγραμμάτων. 

στ. Δαπάνες αποστολής εντύπων συναφούς περιεχομέ¬ 
νου με τα προγράμματα, 
ζ. Δαπάνες ύδρευσης, θέρμανσης, κ.λπ. 

Άρθρο 6 

Ποσοστιαία Κατανομή των δαπανών προγραμμάτων 
που υλοποιούνται στα λαίσια του Ε.Π. Συνεχιζόμενης 
Κατάρτισης Προώθησης της Απασχόλησης 

Δαπάνες εκπαιδευτών Έως 30% 

Δαπάνες εκπαιδευομένων Έως 50% 

Αμεσες Δαπάνες Έως 30% 

Έμμεσες Δαπάνες Έως 25% 

Τα ανωτέρω ποσοστά μπορούν να διαφοροποιούνται ύ¬ 
στερα από απόφαση του ΔΣ του ΟΑΕΔ. 

Άρθρο 7 

Όροι και προϋποθέσεις υλοποίησης Εκπαιδευτικών 
Προγραμμάτων ΣΕΚ σύμφωνα με τις παραγράφους 1 
και 2 του άρθρου 20 του Ν. 2639/98. 

1. Οι φορείς που αναφέρονται στην παράγραφο 1 και 2 
του άρθρου 20 του Ν. 2639/98 και αναλαμβάνουν την υ¬ 
λοποίηση στο πρακτικό ή θεωρητικό ή στο σύνολό τους 
θα αποδέχονται: 

α) Την εφαρμογή εγκεκριμένων από τον Ο.Α.Ε.Δ. ανα¬ 
λυτικών προγραμμάτων διδασκαλίας. 

β) Την εφαρμογή των εκπαιδευτικών όρων που αναφέ- 
ρονται στο άρθρο 4 της παρούσας υπουργικής απόφασης. 

γ) Την άσκηση εποπτείας και ελέγχου από εκπροσώ¬ 
πους του Ο.Α.Ε.Δ. για την καλή εφαρμογή του προγράμ¬ 
ματος από εκπαιδευτική άποψη. 

δ) Τη συμμετοχή εκπροσώπων του Ο.Α.Ε.Δ. στις απο¬ 
λυτήριες εξετάσεις των εκπαιδευόμενων, οσάκις απαιτεί¬ 
ται η χορήγηση τίτλου σπουδών, σύμφωνα με τις διατά¬ 
ξεις του άρθρου 12 του Ν. 709/77. 

ε) Την άσκηση διαχειριστικού ελέγχου των δαπανών 
που καταβάλλονται από τον Ο.Α.Ε.Δ. 

στ) Ο Ο.Α.Ε.Δ αναζητεί την επιστροφή των χρημάτων 
που κατέβαλε εφόσον ο φορέας δεν τηρεί τους όρους α¬ 
νάθεσης. 

1. Επιλογή φορέων ανάθεσης 

Με απόφαση Διοικητή ΟΑΕΔ συγκροτείται τριμελής ε¬ 
πιτροπή με ετήσια θητεία για την επιλογή των φορέων α¬ 
νάθεσης. Κατά την επιλογή του φορέα ανάθεσης λαμβά- 
νεται υπόψη η εμπειρία του στο θεματικό πεδίο και η προ¬ 
οπτική απασχόλησης. 

2. Ωριαίο κόστος 

3.1. Το ωριαίο κόστος των προγραμμάτων στα πλαίσια 
του παρόντος άρθρου μπορεί να κυμαίνεται μέχρι 4.000 
ανά ώρα ανά εκπαιδευόμενο. 

4. Δαπάνες προγραμμάτων ΣΕΚτου άρθρου αυτού. 

Επιλέξιμες δαπάνες 

4.1. Τα εκπαιδευτικά επιδόματα όπως αυτά καθορίζο¬ 
νται στις παραγράφους 2, 3 του άρθρου 5 της παρούσας 
υπουργικής απόφασης. 

4.2. Δαπάνες εκπαιδευτών όπως αυτές καθορίζονται 
σύμφωνα μετηνεκάστοτε ισχύουσα υπουργική απόφαση 
του Υπουργού Εργασίας και Κοινωνικών Ασφαλίσεων που 
ορίζει το Σύστημα Διαχείρισης της Συνεχιζόμενης Επαγ¬ 
γελματικής Κατάρτισης. 

4.3. Άμεσες δαπάνες υλοποίησης: 

4.3.1. Διδακτικό υλικό, βιβλία, γραφική ύλη, σημειώσεις, 
συγγραφή σημειώσεων και οι απαραίτητες γι’ αυτά φω¬ 
τοτυπίες, εκτυπώσεις και δακτυλογραφήσεις καθώς και 
τα αναλώσιμα υλικά εκπαίδευσης. 

4.3.2. Η ενοικίασητου εξοπλισμού, που είναι απαραίτη¬ 
τος για τη κατάρτιση, είναι επιλέξιμη δαπάνη εφόσον το 
συνολικό μίσθωμα δεν υπερβαίνει το 30% της αγοραστι¬ 
κής αξίας του εξοπλισμού αυτού και είναι προσαρμοσμέ¬ 
νο στις ισχύουσες τιμές της αγοράς. 

4.3.3. Οι δαπάνες μεταφοράς, εγκατάστασης και ασφά¬ 
λισης του εξοπλισμού που είναι απαραίτητες για την κα¬ 
τάρτιση. 

4.3.4. Τα απαραίτητα αναλώσιμα είδη υγιεινής και α¬ 
σφάλειας και αναλώσιμες πρώτες ύλες για την πρακτική 
άσκηση. 

4.3.5. Οι δαπάνες για την πρακτική άσκηση που διεξά¬ 
γεται στις εγκαταστάσεις επιχείρησης, εκτός ΚΕΚ, υπο¬ 
λογίζεται από τη σχέση: μέχρι 600 δρχ./ώρα χ ώρες πρα¬ 
κτικής άσκησης χ καταρτιζόμενα άτομα σε πρακτική ά¬ 
σκηση. 

4.3.6. Η απόσβεση παγίων εγκαταστάσεων σύμφωνα με 
την ισχύουσα Εθνική νομοθεσία, εκτός αυτών που έχουν 
συγχρηματοδοτηθεί από Διαρθρωτικά Ταμεία της Ε.Ε. 

4.3.7. Οι δαπάνες συντήρησης των χώρων καθώς και τα 
υλικά καθαριότητας. 

4.3.8. Δαπάνες ενοικίασης αιθουσών η εργαστηρίων 
σύμφωνα με τους όρους του άρθρου 2 της παρούσας υ¬ 
πουργικής απόφασης. 


4.4. Έμμεσες δαπάνες 

4.4.1. Οι δαπάνες επιλογής των καταρτιζομένων και α¬ 
ξιολόγησης του προγράμματος το ύψος των οποίων κα¬ 
θορίζεται με απόφαση Δ.Σ. Ο.Α.Ε.Δ. 

4.4.2. Αμοιβές διοικητικού και βοηθητικού προσωπικού 
συμπεριλαμβανομένων των λοιπών επιβαρύνσεων (εργο- 
δοτικές εισφορές, αποδοχές άδειας και επιδόματα άδει¬ 
ας και εορτών). 

4.4.3. Δαπάνες μετακίνησης του ως άνω προσωπικού. 

4.4.4 Δαπάνες προετοιμασίας του προγράμματος το ύ¬ 
ψος των οποίων καθορίζεται με απόφαση Δ.Σ. του 
Ο.Α.Ε.Δ. 

4.4.5. Δαπάνες ημερίδας, δημοσιότητας και δημοσιο¬ 
ποίησης των προγραμμάτων. 

4.4.6. Δαπάνες αποστολής εντύπων συναφούς περιε¬ 
χομένου με τα προγράμματα. 

4.4.7. Δαπάνες ύδρευσης, θέρμανσης, κ.λπ. 

4.4.8. Αμοιβές προσωπικού για την υλοποίηση των μέ¬ 
τρων στήριξης του προγράμματος και διερεύνησης των 
αναγκών της ομάδας στόχου, το ύψος των οποίων καθο¬ 
ρίζεται με απόφαση του Δ.Σ. του ΟΑΕΔ. 

4.5. Η ποσοστιαία κατανομή των δαπανών γίνεται σύμφω¬ 
να με το άρθρο 6 της παρούσας υπουργικής απόφασης. 

5. Τρόπος πληρωμής των δαπανών στο φορέα εκτέλε¬ 
σης του προγράμματος 

5.1. Για προγράμματα άνω των 200 ωρών. 

Ο Ο.Α.Ε.Δ. προκαταβαλειτο 25%του εγκεκριμένου συ¬ 
νολικού κόσττυς στο φορέα εκτέλεσης των παραπανω 
προγραμμάτων, κατά την έναρξη του προγράμματος, ύ¬ 
στερα από έκθεση του αρμόδιου ΚΕΚ Ο.Α.Ε.Δ. το οποίο έ¬ 
χει οριστεί στη σύμβαση. 

Δεύτερη προκαταβολή μέχρι 30% μπορεί να χορηγηθεί, 
αφού πρώτα πιστοποιηθεί ότι έχει χρησιμοποιηθεί τουλά¬ 
χιστον το ήμισυ της πρώτης προκαταβολής και ότι η εκτέ¬ 
λεσή του όλου προγράμματος έχει υλοποιηθεί κατά 50% 
σύμφωνα με τους όρους της σχετικής σύμβασης και ανά¬ 
λογη έκθεση του αρμόδιου ΚΕΚ Ο.Α.Ε.Δ. 

Η αποπληρωμή του προγράμματος ήτοι 45% θα κατα¬ 
βληθεί μετά την ολοκλήρωση του προγράμματος με την 
προσκόμιση των απαραίτητων δικαιολογητικών παρα¬ 
στατικών που 6α ζητηθούν από την αρμόδια Δ'νση Οικο¬ 
νομικών Υπηρεσιών του Ο.Α.Ε.Δ. και μετά από έκθεση του 
ΚΕΚ Ο.Α.Ε.Δ. που θα υπαχθεί το πρόγραμμα. 

5.2. Γ ια προγράμματα κάτω των 200 ωρών, ο ΟΑΕΔπρο- 
καταβάλει το 50%. 

Άρθρο 8 

Όροι και προϋποθέσεις υλοποίησης Εκπαιδευτικών 

Προγραμμάτων ΣΕΚ σύμφωνα με την παράγραφο 11 
του άρθρου 20του Ν. 2639/98. 

Περιγραφή δράσεων στα πλαίσια του παρόντος άρ¬ 
θρου: 

1.0 Ο.Α.Ε.Δ. δύναται να συνάπτει διεθνείς συνεργασίες 
για την υλοποίηση προγραμμάτων Επαγγελματικής Κα¬ 
τάρτισης ιδιωτικών και δημόσιων φορέοιν χωρών μελών 
της Ευρωπαϊκής Ένωσης ή τρίτων χωρών. 

2. Ο Ο.Α.Ε.Δ. δύναται να αναθέτει την υλοποίηση των 
πρόγραμμά των αυτών στους φορείς των παραγράφων 1 
και 2 του άρθοου 20 του Ν. 2639/98 σύμφωνα με τους ό¬ 
ρους του άρθρου 7 της παρούσης υπουργικής απόφασης. 

3. Η υλοποίηση των προγραμμάτων αυτών από τον 
Ο.Α.Ε.Δ. καλύπτεται από τους όρους των άρθρων 3, 4. 5 
και 6 της παρούσας υπουργικής απόφασης. 

4. Οι όροι υλοποίησης των παραγράφων 2 και 3 του πα¬ 
ρόντος άρθρου ενσωματώνονται στην αντίστοιχη σύμβα¬ 
ση συνεργασίας με τους προαναφερόμενους φορείς. 

Άρθρο 9 

Έλεγχος προγραμμάτων 

9.1.0 έλεγχος των προγραμμάτων γίνεται σύ μφωνα με τις 
διαδικασίες που προβλέπονται από τον κανονισμό του 
Ο.Α.Ε.Δ.. από τακτικούς υπαλλήλους με απόφαση Διοικητή, 
από τα αρμόδια όργανα του Υπουργείου Εργασίας και Κοι¬ 
νωνικών Ασφαλίσεων, από τα αρμοδία Ευρωπαϊκά Όργανα. 

9.2. Ειδικότερα για τα προγράμματα που υλοποιούνται 
σύμφωνα με τις παρ. 1,2, 11 του άρθρου 20 του Ν. 2639/ 
98, σε περίπτωση παράβασης των συμβατικών όρων, σύμ¬ 
φωνα με τα προβλεπόμενα της παραγράφου 9.1. και μετά 
από απόφαση του Δ.Σ. του ΟΑΕΔ, αναζητούνται οι κατα- 
βληθέντες πόροι, όπως ορίζουν οι κείμενες διατάξεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-♦- 

Αριθ. οικ. 784 ( 2 ) 

Παράταση προσαρμογής στις διατάξεις του Π.Δ. 222/97 
ΦΕΚ 169/97 τ.Α'. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 5 παρ. 3 και 11 παρ. 2 του 
Ν. 1820/88 «Αιμοδοσία» (ΦΕΚ Α' 261). 

2. Τις διατάξεις του άρθρου 9 του Π.Δ/τος 222/97 (ΦΕΚ 
169 Α') «Προϋποθέσεις ίδρυσης και λειτουργίας Κέντρων 
Αιμοδοσίας και Σταθμών Αιμοδοσίας Α' και Β' Τάξης». 

3. Την κοινή απόφαση 5803/13.11.98 του Πρωθυπουρ¬ 
γού και του Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοιας 
Νικόλαο Φαρμάκη και Θεόδωρο Κοτσώνη» (ΦΕΚ 1178/ 
Β'/ 98. 

4 Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

Παρατείνεται για ένα ακόμη χρόνο - μέχρι τον Αύγουστο 
2000 - η προθεσμία προσαρμογής στις διατάξεις του Π.Δ. 
222/97 (ΦΕΚ 169/97 Α') των Υπηρεσιών Αιμοδοσίας που λει¬ 
τουργούν. προκειμένου να τους δοθεί η δυνατότητα εξα¬ 
σφάλισης των προϋποθέσεων που ορίζει το Διάταγμα αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 29783 (3) 

Σύσταση αμιγούς δημοτικής επιχείρησης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΨΥΧΗΣ & ΑΘΛΗ¬ 
ΤΙΣΜΟΥ ΠΕΥΚΗΣ (ΔΕΑΚΑΠ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α' 231). 


2) Την αριθμ. 25027/84 απόφαση του Υπουργού Εσωτε¬ 
ρικών, που δημοσιεύθηκε απο ΦΕΚ 244/19.4.84 τ.Β'. 

3) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97 τ.Α'). 

4) Την αριθμ. 149/99 απόφαση του Δημοτικού Συμβου¬ 
λίου του Δήμου Πεύκης, για σύσταση αμιγούς, δημοτικής 
επιχείρησης, με την επωνυμία «Δημοτική Επιχείρηση Α¬ 
ναψυχής και Αθλητισμού Πεύκης (ΔΕΑΚΑΠ)», αποφασί¬ 
ζουμε: 

1. Σύσταση: Συστήνουμε στο Δήμο Πεύκης Νομού Αττι¬ 
κής αμιγή Δημοτική επιχείρηση με την επωνυμία «Δημοτι¬ 
κή Επιχείρηση Αναψυχής & Αθλητισμού Πεύκης (ΔΕΑ¬ 
ΚΑΠ)», η οποία αποτελεί Νομικό Πρόσωπο Ιδιωτικού Δι¬ 
καίου και διέπεται από τις διατάξεις των άρθρων 277 έως 
284του Π.Δ/τος 410/95 (Δ.Κ.Κ.). 

2. Σκοπός: Σκοπός της επιχείρησης είναι: 

Α) Η κατασκευή, λειτουργία και εκμετάλλευση αναψυ- 
κτηρίων και λοιπών ψυχαγωγικών κέντρων, η οργάνωση 
και διεξαγωγή πολιτιστικών και ψυχαγωγικών εκδηλώσε¬ 
ων για την εξασφάλιση της αποτελεσματικότερης οργά¬ 
νωσης και διεξαγωγής των σημαντικών αυτών γεγονότων 
στην Πεύκη, της ευελιξίας και συμμετοχής της Τοπικής 
Αυτοδιοίκησης. 

Β) Η κατασκευή, η λειτουργία και εκμετάλλευση θεά¬ 
τρου, θερινού και χειμερινού κινηματογράφου. 

Δ) Η ανάπτυξη του αθλητισμού και συγκεκριμένα, η δη¬ 
μιουργία, λειτουργία, διαχείριση, συντήρηση αθλητικών 
κέντρων, γυμναστηρίου, γηπέδων, κολυμβητηρίων και 
γενικά χώρων αθλητικών εγκαταστάσεων. 

Η ίδρυση και λειτουργία τμημάτων κατ’ άθλημα για την 
παιδική και εφηβική ηλικία. Η καλλιέργεια και ανάπτυξη 
του μαζικού αθλητισμού (ελεύθερου και οργανωμένου), η 
αξιοποίηση των σχετικών προγραμμάτων και λειτουργία 
ειδικών τμημάτων για συμμετοχή και άθληση ατόμων με 
ειδικές ανάγκες, η οργάνωση και ανάπτυξη κάθε είδους 
αθλητικής δραστηριότητας στο Δήμο Πεύκης. 

Ε) Η ανάληψη βιώσιμων επιχειρηματικών δραστηριοτή¬ 
των και η συμμετοχή σε άλλες επιχειρήσεις και εταιρείες 
με σκοπό την εξυπηρέτηση των κατοίκων της πεύκης και 
την εξασφάλιση εσόδων για την κάλυψη δαπανών των α¬ 
θλητικών και ψυχαγωγικών δραστηριοτήτων της επιχεί¬ 
ρησης. 

3. Περιουσία: Τα περιουσιακά στοιχεία που διαθέτει ο 
Δήμος Πεύκης κατά χρήση στην επιχείρηση είναι: 

Α) Το κτιριακό συγκρότημα (αναψυκτήριο), γκαράζ, 
αποδυτήρια, γραφεία και βοηθητικοί χώροι αξίας 
250.000.000 δρχ. 

Β) Κολυμβητήριο μετά περιβάλλοντος περιφραγμένου 
χώρου πρασίνου, αξίας διακοσίων εκατομμυρίων δρχ. 
( 200 . 000 . 000 ). 

4. Διάρκεια: Η διάρκεια της επιχείρησης ορίζεται σε πε¬ 
νήντα (50) χρόνια. 

Αρχίζει από τη δημοσίευση της απόφασης του Γενικού 
Γραμματέα της Περιφέρειας Αττικής περί συστάσεώς της 
στην Εφημερίδα της Κυβερνήσεως και λήγει την αντί¬ 
στοιχη μετά πενήντα (50) χρόνια ημερομηνία, με απόφα¬ 
ση του Δημοτικού Συμβουλίου. Η διάρκειάτηςδύναταινα 
παρατείνεται πριν από τη λήξη της. 

5. Έδρα: Έδρα της επιχείρησης ορίζεται ο Δήμος Πεύ¬ 
κης Ν. Αττικής. 

6. Διοίκηση: Η Επιχείρηση διοικείται από επταμελές (7) 
Διοικητικό Συμβούλιο το οποίο ορίζεται μαζί με αναπλη¬ 
ρωτές από το Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
τουλάχιστον είναι αιρετοί εκπρόσωποι του Δήμου Πεύκης 
εκ των οποίων το ένα προέρχεται από τη μειοψηφία, ένας 
(1) εκπρόσωπος κοινωνικού φορέα της περιοχής, δύο (2) 
δημότες ή κάτοικοι που έχουν πείρα ή γνώσεις σχετικές 
με το αντικείμενο της επιχείρησης και ένας (1) εκπρόσω¬ 
πος των εργαζομένων στην επιχείρηση αν αυτή απασχο¬ 
λεί περισσότερους από είκοσι εργαζομένους με αντίστοι¬ 
χη μείωση ενός (1) δημοτών - κατοίκων. 

7. Κεφάλαιο: Ο Δήμος Πεύκης διαθέτει στην επιχείρηση 
χρηματικό ποσό είκοσι εκατομμυρίων (20.000.000) δρχ. 
σε μετρητά σαν αρχικό κεφάλαιό της. 

8. Πόροι: Πόροι της επιχείρησης είναι: 

α) Τα έσοδα από την οργάνωση αθλητικών και ψυχαγω¬ 
γικών εκδηλώσεων. 

β) Έσοδα από τη λειτουργία και εκμετάλλευση αναψυ- 
κτηρίου και λοιπών κέντρων αναψυχής ή ενοικίαση ακινή¬ 
των χώρων ψυχαγωγικών και αθλητικών εγκαταστάσεων. 

γ) Έσοδα από την εκμετάλλευση του Κολυμβητηρίου. 

δ) Έσοδα από Γ.Γ. Αθλητισμού από προγράμματα κο¬ 
λύμβησης ατόμων με ειδικές ανάγκες. 

ε) Έσοδα από λοιπές επιχειρηματικές δραστηριότητες 
της επιχείρησης που σε κάθε περίπτωση επιτρέπονται και 
εφόσον δεν απαγορεύεται από την κείμενη Νομοθεσία τη 
σχετική με τις επιχειρήσεις των Ο.Τ. 

στ) Οι πρόσοδοι από την περιουσία της. 

ζ) Δάνεια, κληρονομιές, εισφορές, δωρεές και λοιπές ε¬ 
πιχορηγήσεις. 

9. Διάλυση - Εκκαθάριση: Η επιχείρηση διαλύεται: 

α) Με απόφαση του Δημοτικού Συμβουλίου, με την α¬ 


πόλυτη πλειοψηφία των μελών του και απόφαση του Γ εν. 
Γραμματέα της Περιφέρειας Αττικής. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση καιηεποπτείατης Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ/τος 410/95 (Δ.Κ.Κ.) και την με αριθμό 
25027/9.4.84 απόφαση του Υπουργού Εσωτερικών που 
δημοσιεύθηκε στο ΦΕΚ 244/19.4.1984 τ. Β'. 

11. Κάλυψη δαπάνης: Από την απόφασή μας αυτή προ- 
καλείται δαπάνη σε βάρος του προϋπολογισμού του Δή¬ 
μου Πεύκης, ύψους 20.000.000 δρχ. για το τρέχον οικο¬ 
νομικό έτος και έχει εγγραφή πίστωσης στον ΚΑ 212.9ζ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουλίου 1999 

Με εντολή Γενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 

(0531) 22 858 


(081) 396 223 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α (Νόμοι. Π.Δ.. Συμβάσεις κ.λπ.) 

60.000 δρχ. 

3.000 δρχ. 

Β (Υπουργικές αποφάσεις κ.λπ.) 

70.000 .. 

3.500 .. 

ί (Διορισμοί, απολύσεις κ.λπ. Δημ. Υπαλλήλων) 

15.000 » 

750 >■ 

Δ (Απαλλοτριώσεις, πολεοδομία κ.λπ.) 

70.000 » 

3.500 ». 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν Π. Δ.Δ, (Διορισμοί κ.λπ. προσωπικού Ν.Π.Δ.Δ.) 

15.000 » 

750 >■ 

Παράρτημα (Προκηρύξεις θέσεωνΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10,000 ·. 

500 >» 

Ανώτατου Ειδικού Δικαστηρίου (Α.Ε.Δ.) 

3.000 .. 

150 » 

Προκηρύξεων Α.Σ.Ε. Π 

10.000 » 

500 » 

Ανωνύμων Εταιρειών & Ε.Π.Ε. 

250.000 ·■ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250,000 » 

12.500 » 


* Οι συνδρομές του εσωτερικού προπληρώνονται οτα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγνράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

’ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







